Sauszeme
Sauszeme ir jebkura Zemes platība, kas pastāvīgi atrodas virs jūras līmeņa. Sauszemei ir divi galvenie veidi — kontinenti un salas. Tomēr uz kontinentiem un salām esošos ezerus, lielās upes un citas ūdenstilpes neuzskata par sauszemi. Kopējā sauszemes platība uz Zemes ir ap 149 000 000 km², jeb 29,2% no visas planētas virsmas. Sauszemes augstums variē no 418 metriem zem jūras līmeņa (Nāves jūras krasti) līdz 8848 metriem virs jūras līmeņa (Everests). Vidējais sauszemes augstums virs jūras līmeņa — 686 metri.